**OBAVIJEST**

**o rezultatima drugog dijela Otvorenog javnog natječaja za financiranje rada pod nadzorom doktora medicine bez specijalizacije u 2023. godini**

Upravno vijeće Hrvatskog zavoda za zdravstveno osiguranje (u daljnjem tekstu: Zavod), na prijedlog Povjerenstva za utvrđivanje Liste prvenstva, donijelo je dana 18. prosinca 2023. godine Odluku o izboru doktora medicine bez specijalizacije za koje će se financirati rad pod nadzorom osnovom Otvorenog javnog natječaja iz 2023. godine.

Predmetnom Odlukom izvršen je odabir kandidata za provođenje rada pod nadzorom prijavljenih na drugi dio Otvorenog javnog natječaja za financiranje rada pod nadzorom doktora medicine bez specijalizacije u 2023. godini, objavljen dana 30. listopada 2023. godine (u daljnjem tekstu: Otvoreni javni natječaj).

Kandidati su odabrani prema uvjetima i kriterijima iz Otvorenog javnog natječaja i navedeni su u **Listi prvenstva** (nakon provedenog Otvorenog javnog natječaja u 2023. godini) - Prilog 1.

Popis primljenih kandidata dostavit će se zdravstvenoj ustanovi i drugom ugovornom subjektu Zavoda u kojima je kandidatima odobreno provođenje rada pod nadzorom, a radi provođenja postupka u vezi sklapanja ugovora o radu na određeno vrijeme radi provođenja rada pod nadzorom.

Kandidati koji su podnijeli zahtjev za financiranje rada pod nadzorom, a nisu uvršteni u Listu prvenstva navedeni su u **Popisu prijavljenih kandidata koji nisu uvršteni u Listu prvenstva** (nakon provedenog Otvorenog javnog natječaja u 2023. godini) – Prilog 2.

Kandidati navedeni u Prilogu 2. te ostali kandidati koji nisu već započeli rad pod nadzorom u ugovornim zdravstvenim ustanovama i kod ugovornih privatnih ordinacija obiteljske (opće) medicine, mogu u roku od osam dana od dana objave rezultata natječaja uputiti novi zahtjev za financiranje rada pod nadzorom za jednu od zdravstvenih ustanova iz Popisa nepopunjenih mjesta zdravstvenih radnika (nakon provedenog Otvorenog javnog natječaja u 2023. godini) – Prilog 3., ili za jednog od drugih ugovornih subjekata Zavoda iz točke III. Otvorenog javnog natječaja.

Uz **novi zahtjev za financiranje rada pod nadzorom** (Prilog 4.) kandidati su obvezni dostaviti priloge iz točke VII. i VIII. Otvorenog javnog natječaja ukoliko te priloge nisu dostavili uz prvi zahtjev za financiranje rada pod nadzorom. Kandidati koji su se opredijelili za jednog od drugih ugovornih subjekata Zavoda iz točke III. Otvorenog Javnog natječaja, obvezni su dostaviti i **Izjavu o ispunjavanju uvjeta za provođenje rada pod nadzorom doktora medicine bez specijalizacije** (Prilog 5.).

Nakon obrade novih zahtjeva Povjerenstvo za utvrđivanje Liste prvenstva će primjenom kriterija iz točke V. Otvorenog javnog natječaja utvrditi dodatak Listi prvenstva te ga uputiti Upravnom vijeću Zavoda uz prijedlog za izmjenu i dopunu Odluke o izboru doktora medicine bez specijalizacije.

Zagreb, 19. prosinca 2023. godine